PATVIRTINTA

Kretingos r. Vydmantų gimnazijos

direktoriaus 2020 m. rugsėjo 1 d.

įsakymu Nr. V- 65

**MENINIO UGDYMO MOKYTOJO PAREIGYBĖS APRAŠYMAS**

**I. SKYRIUS**

**PAREIGYBĖ**

1. Kretingos r. Vydmantų gimnazijos (toliau – Gimnazija) meninio ugdymo mokytojo (toliau - Mokytojas) pareigybė priskiriama specialistų grupei.
2. Pareigybės lygis - nenustatomas.
3. Meninio ugdymo mokytojas - tiesiogiai pavaldus Gimnazijos direktoriui arba direktoriaus pavaduotojui ugdymui nurodytam direktoriaus įsakyme.

**II. SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

1. Mokytojas privalo turėti aukštąjį ikimokyklinio ugdymo pedagogikos arba jam prilygintą išsilavinimą arba muzikos dalyko mokytojo išsilavinimą ir išklausęs ne mažiau kaip 40 valandų (1,5 studijų kreditų) ikimokyklinio ugdymo metodikos kursą.
2. Mokytojas, organizuojantis ir vykdantis ekskursijas ar kitas išvykas privalo turėti žinių, išklausyti mokymus ir gauti pažymėjimą.
3. Mokytojas privalo mokėti naudotis informacinėmis technologijomis.
4. Mokytojo lietuvių kalbos mokėjimo lygis turi atitikti Valstybinės kalbos mokėjimo kategorijų, patvirtintų Lietuvos Respublikos Vyriausybės 2003 m. gruodžio 24 d. nutarimu Nr. 1688 „Dėl Valstybinės kalbos mokėjimo kategorijų patvirtinimo ir įgyvendinimo“ reikalavimus.

**III. SKYRIUS**

**ŠIAS PAREIGAS EINANČIO DARBUOTOJO FUNKCIJOS**

1. Mokytojas privalo atlikti šias funkcijas:
	1. organizuoti ir vykdyti vaikų muzikinį ugdymą ikimokyklinio ugdymo skyriuje;
	2. užtikrinti ugdytinių saugumą, kokybišką muzikinį ugdymą, organizuoti pedagoginį procesą, orientuotą į individualius vaiko ugdymosi poreikius, ikimokyklinio, priešmokyklinio ugdymo tikslus;
	3. padėti vaikams tenkinti jų saviraiškos ir saviugdos poreikius, plėtoti kūrybinius, kultūrinius interesus, daryti poveikį socialinei kultūrinei ikimokyklinio ugdymo skyriaus aplinkai, teikti vaikams, tėvams (globėjams) pedagoginę pagalbą;
	4. laikytis teisės norminių aktų, patvirtintų pedagogų etikos normų, darbo tvarką reglamentuojančių dokumentų, Gimnazijos direktoriaus įsakymų;
	5. atsakyti už inventorių;
	6. nešališkai vertinti ugdytinių ugdymosi pasiekimus;
	7. fiksuoti muzikinio ugdymo procesą elektroniniame dienyne;
	8. rengti individualias programas, planuoti darbą;
	9. tvarkyti savo pedagoginės veiklos dokumentus;
	10. muzikos užsiėmimuose siekti kuo glaudesnės sąveikos su kitomis ugdymo sritimis;
	11. užsiėmimų metu be susiderinimo neleisti pašaliniams būti grupėje ar salėje;
	12. lavinti visų vaikų muzikinius gabumus, atsižvelgiant į jų galimybes;
	13. organizuoti ir pravesti muzikos užsiėmimus, pramogas, šventes, vakarones;
	14. telkti kolektyvą bendriems renginiams ir pagal galimybes dalyvauti miesto, rajono, respublikos renginiuose;
	15. pagal grafiką tikrintis sveikatą, išklausyti pirmosios pagalbos ir higienos įgūdžių kursus.
	16. laikytis priešgaisrinės ir darbo saugos taisyklių;
	17. esant reikalui atlieka kitus teisėtus Gimnazijos direktoriaus nurodymus.

**IV. SKYRIUS**

**ŠIAS PAREIGAS EINANČIO DARBUOTOJO TEISĖS**

1. Mokytojas turi teisę:
	1. susipažinti su Gimnazijos vadovybės sprendimų projektais, susijusiais su jo veikla;
	2. teikti darbo, susijusio su šiame pareigybės aprašyme numatytomis pareigomis, tobulinimo pasiūlymus;
	3. vadovaujantis savo kompetencija, pranešti tiesioginiam vadovui apie visus einant savo pareigas išaiškintus trūkumus ir siūlyti būdus, kaip juos šalinti;
	4. asmeniškai užklausti kitų darbuotojų ar specialistų informacijos ir dokumentų, reikalingų jo pareigoms vykdyti;
	5. reikalauti iš Gimnazijos vadovybės pagalbos vykdant savo pareigas ir teises.

**V. SKYRIUS**

**MOKINIŲ/VAIKŲ SAUGUMO UŽTIKRINIMAS**

1. Mokytojas, įtaręs ar pastebėjęs žodines, fizines, socialines patyčias, smurtą:
	1. nedelsdamas įsikiša ir nutraukia bet kokius tokį įtarimą keliančius veiksmus;
	2. primena mokiniui/vaikui, kuris tyčiojasi, smurtauja ar yra įtariamas tyčiojimusi, Gimnazijos nuostatas ir mokinio elgesio taisykles;
	3. raštu informuoja patyrusio patyčias, smurtą mokinio/vaiko klasės vadovą/mokytoją apie įtariamas ar įvykusias patyčias;
	4. esant grėsmei mokinio/vaiko sveikatai ar gyvybei, nedelsiant kreipiasi į pagalbą galinčius suteikti asmenis (tėvus (globėjus, rūpintojus) ir/ar Gimnazijos darbuotojus, direktorių) ir/ar institucijas (pvz.: policiją, greitąją pagalbą ir kt.).
2. Mokytojas, įtaręs ar pastebėjęs patyčias kibernetinėje erdvėje arba gavęs apie jas pranešimą:
	1. esant galimybei išsaugo vykstančių patyčių kibernetinėje erdvėje įrodymus ir nedelsdamas imasi reikiamų priemonių patyčioms kibernetinėje erdvėje sustabdyti;
	2. įvertina grėsmę mokiniui/vaikui ir esant poreikiui kreipiasi į pagalbą galinčius suteikti asmenis (tėvus (globėjus rūpintojus) ir/ar Gimnazijos darbuotojus, direktorių) ar institucijas (policiją);
	3. pagal galimybes surenka informaciją apie besityčiojančių asmenų tapatybę, dalyvių skaičių ir kitus galimai svarbius faktus;
	4. raštu informuoja patyčias patyrusio mokinio/vaiko klasės vadovą/mokytoją apie patyčias kibernetinėje erdvėje ir pateikia įrodymus (išsaugotą informaciją);
	5. turi teisę apie patyčias kibernetinėje erdvėje pranešti Lietuvos Respublikos ryšių reguliavimo tarnybai pateikdamas pranešimą interneto svetainėje adresu [www.draugiskasinternetas.lt](http://www.draugiskasinternetas.lt).

**VI. SKYRIUS**

**ŠIAS PAREIGAS EINANČIO DARBUOTOJO ATSAKOMYBĖ**

1. Mokytojas atsako:
	1. už emociškai saugios mokymo(si) aplinkos Gimnazijoje puoselėjimą, reagavimą į smurtą ir patyčias pagal gimnazijos nustatytą tvarką;
	2. už jam patikėtą vaiko ir jo šeimos individualių duomenų paslaptį;
	3. už vaikų sveikatą, saugumą ir gyvybę jo vedamos veiklos metu Gimnazijoje, išvykose ir kitų renginių metu;
	4. už savo pareigų, numatytų šiame pareigybės aprašyme, netinkamą vykdymą ar nevykdymą pagal galiojantį Lietuvos Respublikos darbo kodeksą;
	5. už įstatymų pažeidimus, padarytus vykdant savo veiklą, pagal galiojančius Lietuvos Respublikos administracinių nusižengimų, baudžiamąjį ir civilinį kodeksus;
	6. už padarytą materialinę žalą pagal galiojančius Lietuvos Respublikos darbo ir civilinį kodeksus.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Susipažinau

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_